
NÁRODNÁ RADA SLOVENSKEJ REPUBLIKY 
IX. volebné obdobie


Návrh 

ÚSTAVNÝ ZÁKON

z ... 2026,


ktorým sa mení ústavný zákon č. 493/2011 Z. z. o rozpočtovej zodpovednosti


Národná rada Slovenskej republiky sa uzniesla na tomto ústavnom zákone:

Čl. I

Ústavný zákon č. 493/2011 Z. z. o rozpočtovej zodpovednosti sa mení takto: 

1. V čl. 5 ods. 6 sa vypúšťa písmeno d). 

2. V čl. 5 ods. 7 sa vypúšťa písmeno b) a súčasne sa zrušuje označenie písmena a). 

3. V čl. 6 odsek 3 znie: 
„(3) Ak celková suma dlhu obce alebo vyššieho územného celku dosiahne 50 % a nedosiahne 60 % skutočných bežných príjmov predchádzajúceho rozpočtového roka, postup obce alebo vyššieho územného celku ustanovuje zákon. Ak celková suma dlhu obce alebo vyššieho územného celku dosiahne 60 % skutočných bežných príjmov predchádzajúceho rozpočtového roka a viac, obec alebo vyšší územný celok sú povinní zaplatiť pokutu, ktorú ukladá ministerstvo financií, a to vo výške 5 % z rozdielu medzi celkovou sumou dlhu a 60 % skutočných bežných príjmov predchádzajúceho rozpočtového roka; pokuta sa neuloží, ak sa medziročne nezvýši celková suma dlhu obce alebo vyššieho územného celku. Celkovú sumu dlhu obce alebo vyššieho územného celku ustanovuje zákon.“. 

4. Doterajší text čl. 13 sa označuje ako odsek 1 a dopĺňa sa odsekom 2, ktorý znie: 
„(2) Ustanovenia čl. 12 ods. 5 písm. d) a ods. 6 písm. b) sa od 1. septembra 2026 neuplatňujú.“.

Čl. II

Tento ústavný zákon nadobúda účinnosť 1. septembra 2026.

